D tidet kan, ur ilaq ara ad newhem mi yexdem yinaw unṣib (neɣ win i yqerben ɣer udabu azzayri) agemmir-agi n yimenɣi (tmerẓiwt) n tesnakta mgal n wangi azzayri. Anda i d-ttawi isental yellan mgal n tmaziɣt seg ukufi n [poncifs] ur nemɛin ara : timazɣa = taburjwazit ; timazɣa= tirbaɛin n waggagen= wid yettmeslayen s tṛumit (tafrunkfunit)= tirbaɛin yellan mgal n tmurt= timura tibarraniyin ; tamazɣa= amussu i yeselḥay umnekcam tatrart, amnukday (impérialiste) ula d tugdayt. Ay-agi merra iɛawen amnekcam, lamaɛna ayen i yesewhamen, deg-s ccek, mi ara nettwali tiktiwin-agi ttnernint (mazal-itent) ɣer yiseddawanen imuzzag n tezrawin n tmurt n Tmazɣa.